Lån gjennom Kiva gir 0 % renter til utlånerne (med unntak av valutaendringer ved innløsning av utlånskapital), og Kiva selv krever ikke rente fra låntagerne. Låntagerne betaler renter til de lokale mikrofinansinstitusjonene som administrerer enkeltlånene, men Kiva.org hevder å holde øye med hvor høye renter som blir innkrevet, og at organisasjonen ikke vil samarbeide med institusjoner som krever unødig høye renter. Kiva-låntagerne hadde per 2022 en historisk tilbakebetalingsrate på over 96 %.